b'\n_START_ARTICLE_\nBotulin\n_START_SECTION_\nUporaba v medicini\n_START_PARAGRAPH_\nKljub temu, da je botulin toksin mo\xc4\x8dan strup, ga v mo\xc4\x8dno razred\xc4\x8deni obliki v medicini uporabljamo kot zdravilo. Z delovanjem na mi\xc5\xa1ice lahko bla\xc5\xbeimo mi\xc5\xa1i\xc4\x8dne kr\xc4\x8de ali distonijo pri cerebralni paralizi, uporabimo ga lahko za zdravljenje nekaterih migrenskih glavobolov, preko vpliva na delovanje \xc5\xbelez znojnic, pa lahko zdravimo tudi prekomerno potenje ali hiperhidrozo ipd. Botulin uporabljamo v estetski medicini za korekcijo obrazne mimike in glajenje gub na obrazu in vratu. Delovanje botulina je \xc4\x8dasovno omejeno na pribli\xc5\xbeno 4 mesece, nato pa ga je potrebno ponovno aplicirati. Aplikacijo izvedemo z injiciranjem ustrezno pripravljenega preparata v tar\xc4\x8dno tkivo - mi\xc5\xa1ica ali ko\xc5\xbea (pri hiperhidrozi).'